เพื่อนห่วงครูคณิตศาสตร์ เผยพื้นฐานเป็นคนดี วอนอย่าเพิ่งประณามเลวทราม 
เพื่อนสนิทครูคณิตศาสตร์ ผู้ต้องหาข่มขืน-พรากผู้เยาว์ ที่กระทำต่อนักเรียน ม.2 และ ม.4 ที่มุกดาหาร วอนสังคมอย่าเพิ่งพิพากษา เพราะยังไม่ได้ยินจากปากเจ้าตัวว่า ที่มาของเรื่องเป็นยังไง ยืนยันพื้นฐานเพื่อนเป็นคนดี ตอนนี้เครียดกันหมดทั้งครอบครัว หวั่นจะทำร้ายตัวเองวันที่ 13 พ.ค. ผู้สื่อข่าวรายงานภายหลัง นายวิพจน์ แสนสุข อายุ 35 ปี นายยุทธนา ภูถนนนอก อายุ 37 ปี และนายอนุภาพ บรรจง อายุ 33 ปี 3 ผู้ต้องหาที่เป็นครู ได้เข้ามอบตัวต่อ พ.ต.ท.ปรีชา ครองยุติ พนักงานสอบสวน สภ.ผึ่งแดด อ.เมืองมุกดาหาร ในคดีที่ถูกกล่าวหาว่ากระทำกับ นางสาว B นักเรียนน ม.4 อายุ 16 ปีโดยคดีนี้ พนักงานสอบสวนได้แจ้งข้อกล่าวหาต่อครูทั้ง 3 คน ว่าร่วมกันพรากผู้เยาว์ อายุกว่าสิบห้าปี แต่ยังไม่เกินสิบแปดปี ไปเสียจากบิดามารดา ผู้ปกครอง ผู้ดูแล เพื่อหากำไร หรือเพื่อการอนาจาร โดยทั้งคน 3 คน ให้การปฏิเสธข้อกล่าวหาและขอให้การในชั้นศาล ก่อนยื่นหลักทรัพย์คนละ 150000 บาท ขอประกันตัวต่อศาลล่าสุดทีมข่าวได้เดินทางไปพบกับ นายแต้ม (นามสมมติ) ชาวบ้านหนองสูง อำเภอหนองสูง จังหวัดมุกดาหาร ซึ่งเป็นเพื่อนสนิทของ นายวิพจน์ แสนสุข ครูคณิตศาสตร์ ออกมาเปิดเผยว่า ส่วนตัวเป็นเพื่อนสนิทกับนายวิพจน์ เพราะเรียนมาด้วยกันตั้งแต่เด็ก เห็นข่าวครั้งแรกตนเองก็รู้สึกตกใจอย่างมาก จนได้โทรศัพท์คุยกับนายวิพจน์ก่อนที่จะติดต่อไม่ได้อีกช่วงที่ได้พูดคุยกัน เพื่อนมีน้ำเสียงเศร้า ไม่เหมือนคนเดิมที่เคยรู้จัก คุยได้ไม่ถึงนาทีก็วางสาย จึงมีความเป็นห่วงเพื่อนมาก ซึ่งพื้นฐานของนายวิพจน์ เป็นคนที่เรียนดีมาตลอด สอบได้ที่ 1 ทุกครั้ง นิสัยดี เป็นคนเรียบร้อย ร่าเริง คุยสนุก มีน้ำใจ ไม่เคยมีประวัติเสียหาย ดื่มบ้างเป็นครั้งคราว และยังมีความสามารถในการเล่นดนตรี ทั้งดนตรีไทย สากล ซึ่งในฐานะเพื่อนจึงมองว่า สิ่งที่เขากระทำตามที่ตกเป็นข่าวอยู่ในขณะนี้ มันจริงหรือเปล่า หากจะถามว่าเป็นห่วงเพื่อนไหมตอนนี้ บอกได้เลยว่าเป็นห่วงมาก กลัวเพื่อนจะทำร้ายตัวเอง เพราะมีหลายสำนักข่าวได้ออกข่าวที่สื่อไปทางที่หนัก เกินจากความจริง และเกินกว่าที่ทางครอบครัว พ่อแม่ แม้กระทั่งภรรยาจะรับไม่ไหวนายแต้ม กล่าวด้วยว่า วอนขอความเห็นใจสังคม อย่าเพิ่งด่วนสรุปว่ากลุ่มครูทั้ง 5 ราย และศิษย์เก่าอีก 2 รายเป็นคนไม่ดี เป็นบุคคลที่เลวทราม เพราะเรื่องจริงทางเราก็ยังไม่ได้ยินจากปากเจ้าตัวว่า ที่มาของเรื่องเป็นมายังไง ซึ่งตนออกมาในวันนี้ ตนให้สัมภาษณ์ในฐานะเพื่อนสนิท ที่เรียนมาด้วยกัน โตมาด้วยกันเท่านั้น ไม่ได้มีเจตนาว่าน้องเด็กนักเรียนหญิงไปในทางที่ไม่ดี ในทางที่เสียหายขณะที่ นางมยุรี อึ้งตระกูล หัวหน้าบ้านพักเด็กและครอบครัวจังหวัดมุกดาหาร กล่าวว่า เบื้องต้นบ้านพักเด็กและครอบครัวจังหวัดมุกดาหาร ได้นำน้องนักเรียนอายุ 16 ปี น้อง B ที่สมัครใจเข้าพักที่บ้านเด็กและครอบครัวจังหวัดมุกดาหารดำเนินการเยียวยา ฟื้นฟูสภาพจิตใจของเด็กตามกระบวนการของบ้าน จากการพูดคุยเด็กคลายความวิตกกังวลได้ในระดับหนึ่ง ผู้ปกครองมีความเข้าใจและร่วมดูแลเด็กส่วนนักเรียนอายุ 14 ปี น้อง A ได้มีความประสงค์ที่จะอยู่กับครอบครัว โดยมีเจ้าหน้าที่เข้าไปดูแลและให้คำปรึกษาอย่างใกล้ชิด เมื่อเด็กมีสภาพจิตใจดีขึ้นจะถามเรื่องเรียนว่า เขาอยากเรียนต่อไหม เรามีหน่วยงานในสังกัดที่สามารถส่งเด็กเข้าไปเรียน มีรถรับส่ง มีอาหารอย่างดี มีทุนให้ทุกอย่าง ถ้าเขามีความประสงค์ ต้องอยู่ที่ตัวน้องด้วย ถ้าเด็กไม่ประสงค์จะเรียน เราไม่สามารถบังคับเขาได้
เพื่อนสนิทครูคณิตศาสตร์ ผู้ต้องหาข่มขืน-พรากผู้เยาว์ ที่กระทำต่อนักเรียน ม.2 และ ม.4 ที่มุกดาหาร วอนสังคมอย่าเพิ่งพิพากษา เพราะยังไม่ได้ยินจากปากเจ้าตัวว่า ที่มาของเรื่องเป็นยังไง
ข่มขืนนักเรียน,ครูข่มขืนนักเรียน,จับ5ครู,ข่มขืนเด็กม.2,ข่มขืนนักเรียน มุกดาหาร,ข่าวทั่วไป